Bedford, Oos-Kaap

**Bedford** is 'n dorp in die Oos-Kaap, Suid-Afrika. Die dorp is tussen Cradock en Grahamstad geleë in die sogenaamde Smaldeel wat strek van Somerset-Oos tot by Fort Beaufort, en lê sowat 160&nbsp;km van die Oos-Kaapse kus af.

## Geskiedenis 
Die dorp is in 1854 op die plaas Maasstroom uitgelê, aan die voet van die Winterberge. Die plaas het aan Sir Andries Stockenström behoort. Hy was die adjunk-goewerneur van die Oos-Kaap en het die dorp na sy vriend, die Hertog van Bedford vernoem.

## Opvoeding 
Bedford het twee skole. Die Hoërskool Templeton is in 1865 gestig en bied onderrig in Afrikaans en Engels van gr. R tot gr.12. Die leerderkorps is driekwart swart en sowat 'n kwart bruin met net 'n handvol wit leerders. Die Bedford Country School is Januarie 2009 begin om bekostigbare, Christelike gehalte-onderrig in Engels aan leerders van Bedford en die omliggende gebied te voorsien. Die skool strek van driejariges tot graaddries.

## Distrik 
Die distrik is 2&nbsp;600&nbsp;km2 groot. Daar word met beeste, skape en perde geboer.

## Bekende boorlinge 
* Billy Millar – Springbokrugbyspeler en Suid-Afrika se elfde Springbokkaptein.
* Samuel Cronwright – Kaapse politikus, skrywer en eggenoot van Olive Schreiner.
* Ds. Vidius Nel –  predikant in talle gemeentes van die Nederduitse Gereformeerde Kerk.
* Sir William Henry Solomon – 'n Hoofregter van die Unie van Suid-Afrika.

## Fotogalery 
### Boorlinge 

Lêer:Samuel Cronwright wit en swart.jpg|Samuel Cronwright, Kaapse politikus en eggenoot en biograaf van Olive Schreiner.
Lêer:Ds VO Nel.jpg|Ds. Vidius Nel, leraar in die NG gemeentes Somerset-Wes, Albanie, Klipplaat, Alexandria, Upington-Wes, Diamantveld en Kimberley-Suid.

### Sakegeboue 

Lêer:Bedford boekwinkel.jpg|'n Tweedehandse-boekwinkel aan Bedford se hoofstraat.
Lêer:Bedford geboue.jpg|'n Gebou in Bedford se sakekern waarvan die dak ineengestort het.
Lêer:Bedford meubelwinkel.jpg|'n Eens sierlike gebou in die hoofstraat wat 'n meubelwinkel huisves.
Lêer:Bedford oudhedewinkel.jpg|'n Oudhedewinkel aan die hoofpad deur Bedford.
Lêer:Bedford Pep Stores.jpg|Dié sakegebou aan die hoofstraat huisves onder meer Pep Stores.

### Openbare geboue 

Lêer:Bedford munisipaliteit.jpg|Dié gebou, eens die kantoor van Bedford se eie munisipaliteit, huisves nou die plaaslike kantoor van die Nxuba-munisipaliteit.
Lêer:Bedford NG kerk Glen Lynden syaansig.jpg|Beford is die setel van die NG gemeente Glen Lynden.
Lêer:Bedford Ou NG kerkgebou.jpg|Die NG gemeente se vorige kerkgebou is opgerig in 1894 en dien nou as kerksaal.
Lêer:Bedford Oorloggedenkteken.jpg|'n Gedenkteken tussen die munisipale kantoor en Bedford Country School opgedra aan gesneuweldes van die Tweede Wêreldoorlog.
Lêer:Bedford Presbiteriaanse kerk.jpg|Die meeste kerke op Bedford is meer as 'n eeu oud en redelik klein soos dié Presbiteriaanse kerkie.
Lêer:Bedford Sewendedag-Adventiste-kerk.jpg|Die Sewendedag-Adventiste-kerk op Bedford.
Lêer:Bedford straattoneel 2.jpg|Talle geboue het in 2012 'n laag verf benodig.
Lêer:Bedford straattoneel.jpg|Geboue in die middedorp met gemengde gebruik.
Lêer:Bedford winkels.jpg|Talle winkels in die middedorp getuig daarvan dat Bedford eens op 'n tyd 'n bedrywige handelsentrum was.

### Woonhuise 

Lêer:Bedford huise.jpg|Tipiese woonhuise aan een van Bedford se grondstrate.
Lêer:Bedford woonhuis 1.jpg|'n Woonhuis op Bedford.
Lêer:Bedford woonhuis 2.jpg|'n Woonhuis op Bedford.
Lêer:Bedford woonhuis 3.jpg|'n Woonhuis op Bedford.
Lêer:Bedford woonhuis 4.jpg|'n Woonhuis op Bedford.

## Sien ook 
* NG gemeente Glen Lynden
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Verwysings 
## Eksterne skakels 
* Bedford se webtuiste
* Webtuiste van die Hoërskool Templeton